
Tisztelt Képviselőtestület!

Beszámoló a sport helyzetéről:
Sportszervezetek

A sport civil világa jelentős értéke a Városnak, aminek szolgáltatóbb jellegűvé, hatékonyabbá, önfenntartóbb képességűvé tétele az Önkormányzat sportpolitikájának és finanszírozási politikájának egyik fontos feladata.
Zalakaros Sportjáért Közhasznú Közalapítvány
Az alapítvány célkitűzése továbbra is: a gyermek-és ifjúsági sport, a versenysport, egészséges életmód és a szabadidősport népszerűsítése. Az alapítvány működése során több Egyesületek és Civilszervezetek rendezvény programjait támogatta.
Az alapítvány támogatásában az alábbi szakosztályok működnek:

Labdarúgás
Az utánpótlásképzés keretében 6-15 éves gyerekekkel foglalkoznak, 55 gyermek vesz részt a Bozsik utánpótlásnevelésben.
A hatékony szakmai munka eredményeként kiváló eredményeket érnek el a Bozsik program keretén belül, de az Országos Diák Olimpián is az elmúlt évben először szerepelt Zalakarosi csapat. A színvonalas képzés eredményeként, több játékosuk játszik NB I. és NB II. csapatoknál. 
A kiadásaikat TAO és önkormányzati támogatásból fedezik. A mérkőzéseik lejátszására Nagykanizsán kerül sor. Utazási költségeik megnövekednek. 
Kosárlabda 
A Zalakarosi TAO programban 15 fő játékos vesz részt. Mérkőzéseik nagy részét vidéken játszák (Sopron, Szombathely, Nagykanizsa).
A tehetségesebb játékosoknak edzési és versenyzési lehetőséget biztosítanak a Kanizsai Diákkosárlabda Klubban.
Országos Bajnoki mérkőzéseken felül felkészülési mérkőzéseken, tornákon vesznek részt, ezzel további játéklehetőséget biztosítanak a gyerekek számára. Működésüket az 2019-2010 évadban nem tudják TAO támogatásból finanszírozni.
Felnőtt labdarúgás 
Megyei III. osztályban versenyeznek.
A játékosok többségében Zalakaros és térségéből tevődnek össze.
Évente a bajnokság középmezőnyében végeznek. 
A Bozsik programból nagyon kevés utánpótlás korú játékos illeszkedik be a zalakarosi felnőtt csapatba, a szakosztály játékos állománya nagyrészt középkorú játékos. 
Működésük megemelkedett a galamboki pálya bérleti díjával.
Fontos a felnőtt labdarúgás megtartása, mert elsősorban a csapat játékosai többsége zalakarosi ezért a támogatásnál figyelembe kell venni az Alapítvány támogatási kérelmét, valamint reális jövőképet kell megfogalmazni a Behiákpusztai labdarúgó pályára vonatkozóan. 
Az alapítvány elnőkének részletes beszámolóját az I.sz mellélet tartalmazza.

Zalakaros és Térsége Sportegyesület

A lovas szakosztály teljesen befejezte működését, tenisz szakosztály tagjai, az utánpótlás nevelés megszűnése után csak hobby tenisz játszanak, versenyeken nem vesznek részt.
Szakosztályok:
A sakk (Megyei I.) asztalitenisz (Megyei I.), teke (NB II.) szakosztályokban résztvevő versenyzők elsősorban felnőttek, a térségből tevődnek össze, egyre kevesebb létszámú az igazolt zalakarosi sportoló vesz részt a bajnokságokban.
A sakk szakosztályban 2017-ben indítottuk el az utánpótlás képzést.
Az asztalitenisz szakosztályban 2018. október 1-től kezdjük el az alapfokú képzést a gyermekek részére.
Az egyesületben 40 fő sportól.
A képzések elindításával reméljük, hogy a szakosztályok idővel nem szűnnek meg, illetve egyre több zalakarosi sportoló vesz részt edzéseken, versenyeken.

Karos Sprint Úszó Klub
Továbbra is fontos szerepet tölt Zalakaros sportéletében, 77 fő a taglétszáma
Az úszás oktatása és magasabb szintre juttatása egyben sportolási lehetőség biztosítása, de fontos, hogy a vízbiztonság megszerzése számtalan vízi élményt nyújthat felnőtt korban is.
A klub tevékenysége hosszú évek óta kiegyensúlyozott – több sport és szabadidősport rendezvényével szervezésével érik el ezt.
                
Sensei Németh Budo Akadémia SE

A sportegyesületben kiemelt szakmai munka folyik, a sportág népszerű a gyermekek és felnőttek körében, tagjainak száma 50 fő, évente több, színvonalas verseny rendeznek, illetve vesznek rész más versenyeken.

Zalakaros Gránit Gyógyfürdő SE

A sportegyesületben érdemi tevékenység nem folyik, megszüntetése indokolt lenne.
Zalakarosi Futrinkák:
Nem bejegyzett civil szervezet, de Zalakaros és Térségében összefogja a sportolni vágyókat, nemzetközi és országos sporteseményeken vesznek részt, valamint a zalakarosi sportrendezvények lebonyolításában is segítséget adnak. Önkormányzati támogatást nem igényelnek.

Összefoglalva: Zalakaros sportját utánpótlás bővítése emelheti magasabb szintre.
Feltétele: több szakember foglalkoztatása, a jelenlegiek jobb anyagi megbecsülése.



Sportszervezetek 2019. évi önkormányzati támogatása:
Zalakaros Sportjáért Közhasznú Közalapítvány                  9.000.000.-Ft
Zalakaros és Térsége SE                                                    3.500.000.-Ft
Karos Sprint Úszóklub                                                         1.800.000.-F
[bookmark: _Hlk31318547]Sensei Németh Budo Akadémia Sportegyesület                    500.000.-Ft
[bookmark: _Hlk31318664]Rendezvények 2019.évi önkormányzati támogatása
Sakk:                                                                                     2.300.000.-Ft
[bookmark: _Hlk31304182]Kerékpár (Tour de Zalakaros)                                               1.500.000. Ft
Kanizsa Diákkosárlabda Klub                                                  300.000.-Ft
Zalakarosi Turisztikai Egyesület (saját költségvetéséből) 
városi sportrendezvényekre                                                     500. 000 Ft
Kiemelt verseny és szabadidősport
A színvonalas sportrendezvények száma folyamatos emelkedést mutat városunkban.
A Sakk Fesztivál évenként kerül megrendezésre.  A verseny az ország legszínvonalasabb versenyévé nőte ki magát, Európából és más földrészekről is érkeznek résztvevők, ez évben a Sakk szövetség az elit versenyzők részére nem írt ki bajnokságot, de a részvétel így is magas volt a Fesztiválon. 
A kerékpáros rendezvényünk az ország egyik legnépszerűbb versenye lett. A Tour de Karos kerékpárverseny népszerűségét mutatja, hogy az idei évben a résztvevők száma elérte 2000 főt ezzel az ország egyik legnépesebb kerékpárversenye lett. Verseny szervezői 2020-ban nemzetközi versenyzőket is várnak a programra
Sikeres volt az II. Zalakaros – Kis-Balaton futóverseny, melyet több 400 sportoló látogatott meg.
A Szent Orbán gyalogtúrán is rekord született 230 fő részvételével.
Több, népes Kosárlabda Kupa került megrendezésre.
Ezek a kiemelt sportrendezvények több naposra szerveződnek, ezáltal folyamatosan generálják a város turizmusát.
Az évente megjelenő rendezvénynaptárban 40-50 sportrendezvényt kínálunk a település és a térség lakosság részére, amely többsége az idegenforgalom számára is nyitott.
Ezek a programok alapvetően a kerékpár és gyalogtúrákra, a természetben történő mozgásra és a közös családi kikapcsolódásra, baráti társaságokra épülnek, és minden korosztályt megszólítanak.
Továbbra is népszerű a 10 + 1 „Sportolj és nyerj!!!” akció, a gyerekeken kívül egyre több család teljesíti a programot. 
A város honlapját frissíteni kell sportinformációkkal, a nagy rendezvényeken kívül szerepeltetni kell az éves rendezvény naptárt kisebb rendezvényeit is, hogy az ideérkező vendégek és a helybeli lakosok, előre tervezni tudják szabadidejük hasznos eltöltését.
2020. május 11-én Zalakaroson halad át a GIRO D ITALIA mezőnye, amely kiemelkedő sportesemény lesz a város sport és idegenforgalma tekintetében.
A rendezvény fogadására el kell kezdeni a felkészülést.
A marketin munkálatok elkezdődtek, (felelős: Zalakarosi Turisztikai Nonprofit Kft)
 Óvodai, iskolai és diáksport
· Az óvodában továbbra is egy tornaszoba áll a gyerekek rendelkezésére. Az óvoda udvarán megvalósul egy kisméretű Sport aréna 2020. június 30-ig az OVI sportalapítvány 
TAO 10 M Ft támogatásával és önkormányzat 4.5 M Ft önrész hozzájárulásával. A pályázat pozitív elbírálásban részesült, a szerződés aláírása vár. A Bozsik programon belül az óvodában is működik képzés.
Jelentős az iskola életében a mindennapos testnevelési órák bevezetése, reméljük, hogy hatása a gyerekek életében és a sporthoz való hozzáállásuk tekintetében pozitív változást hoz.
A délutáni klubok között is több sportfoglalkozás van: atlétika, kosárlabda, labdarúgás, sakk. Felső tagozatban az ISK keretében több sportágat is kipróbálhatnak a tanulók. Ezek a délutáni foglalkozások heti 1-2 órában zajlanak. Az iskolai úszásoktatás az eddigi rendszerben történik Az intézményi Bozsik program labdarúgás és kosárlabda sportágakban tovább folytatódik.
Az iskola és az önkormányzat viszonya a sportlétesítmények működtetésével, felújításával kapcsolatosan egyre konkrétabb és életszerűvé válik.

Létesítményhelyzet    

· A Sportcentrum pályái és létesítményei az elmúlt években biztosították az adott sportágak szabadidő és a versenysport végzéséhez szükséges feltételeket. 
Működtetését a Karos-Park Kft látta el megfelelő színvonalon.
2019. év végén a labdarúgó pálya, az atlétikai pálya, a kis füves foci pálya, egy teniszpálya építkezés miatt megszüntetésre került.
Sportcentrum működési költségeit a Karos – Park Kft. biztosítja 456.824 Ft/ hó értékben.
                                                                           
Jelenlegi helyén marad a „B” épület előtt lévő aszfaltos kézilabdapálya, melyen téli használatra a jégpálya kerül nekiépítésre, évközi használatra extrém sportpályát kellene építeni, döntések ismeretében kell a terveket és amunkálatokat elvégezni.
A fennmaradó három teniszpálya a Rendezvénytér része lesz, ennek megfelelően kell a pályát és környezetét felújítani. 
Az új sportközpont a Behiák pusztától délre fekvő ingatlanon kerül kialakításra.
Célként kell megfogalmazni, hogy csak minőségi, a kornak megfelelő pályákat és létesítményeket kell létrehozni, a meglévő tervekhez igazodva, a helyi és a turizmus sportolási igényeknek megfelelően.


· A tornatermet a KLIK fenntartásában lévő iskola működteti, melyet a vagyonkezelői szerződésben foglaltak alapján vehetnek igénybe a város és környéke sport kedvelői, amennyiben az iskolai kötelező foglalkozásokat nem zavarja.
· Sportegyesületek edzéseire és a szabadidősport rendezvényeire 5 000 Ft/ óra bérletidíjat kell téríteni a résztvevőknek.
                      
           Az egyesületi Bozsik program keretén belül az s labdarúgó és kosárlabda      utánpótlás csapatai térítésmentesen használják a tornatermet.
           Szükségszerű lenne a tornaterem szigetelése és a raktár bővítése, helyszűke és funkció elválasztás szempontjából (iskolai és sportegyesületi eszközök szétválasztása).
           Lehetőség lenne az iskola alaksorában egy nagyobb mérető tornaszoba kialakítására, amivel bővülne az iskolai sport szolgáltatás és tehermentesíteni lehetne a tornaterem kihasználtságát.

· A Sportudvar továbbra is biztosítja az iskola tanulói, az utánpótlás    csapatok és a szabadidő sport részére a sportolás lehetőségét.
      Működtetését a Közösségi Ház látja el, melynek költségeit is viselik. A Sportudvar területeinek gondozását a Karos-Park Kft végzi havi 64.808 + ÁFA/ hónap / 9 hónapon keresztül, amely összeg a Közösségi Ház kiadásában szerepel. 2020-tól a teljeskörű munkálatokat már a Karos-Park végzi.
           A műanyag labdarúgó pálya a felületének javítása megtörtént
            Nem került sor a salakos futópálya talajának rekortán burkolatra történő cseréje, mely által időben meghosszabbítható lenne a pálya kihasználtsága az időjárási viszonyok kiküszöbölésével.
 
                  Zalakarosi Fürdő Zrt.

Wellness és élményszolgáltatásokon kívül továbbra is az úszás lehetőség a nyári szezonban, a sportmedencében, egész évben pedig az élményfürdő medencéjében lehetséges, a medencét Zalakaros és térsége iskolái úszásoktatásra használják, illetve a Karos Sprint Úszó Klub is kívül itt tartja edzéseit. 
 Strandfoci pálya egyre jobban kihasznált, ez évben az MLSZ utánpótlás bajnokságot szervezet ide, valamint jól sikerült a Zalakaros – Média válogatott mérkőzés és a Strandfoci Kupa a Gránit Gyógyfürdő szervezésében.
Továbbra is lehetőséget biztosít az iskolai és az egyesületi úszásoktatás megvalósítására.
Javaslat: kültéri asztalitenisz asztalokat telepíteni a sportszolgáltatások bővítése szempontjából, bérltdíjat lehet kérni a szolgáltatásért.
Úszási lehetőség a nyári szezonban a strandon lévő „sport” medencében, a téli szezonban pedig a gyermekvilág 7X16 m nagyságú medencéjében adott.

· Termáltó és Ökopart
Sportolási lehetőséget a szabadtéri a túrázáson kívül a szabadtéti felnőtt Fitness pálya biztosít.

· Kerékpáros Ház
    A Zalakarosi Turisztikain Nonprofit Kft. üzemeltetésében egyre népszerűbbek lesznek a szolgáltatásai, ez is mutatja a magyarországi kerékpáros turizmusban résztvevők számszerű növekedését.

· Kerékpárutak
Zalakaroson és térségében a kerékpárutak a kerékpárosok biztonságos közlekedését szolgálják, valamint egyre több munkavállalók kerékpárral közelítheti meg munkahelyét, kiküszöbölve az autók és motorok használatát.
Idegenforgalmi szempontból meghatározó, hogy minél több vendég, elsősorban a családok, kerékpárral közlekedve közelítik meg Zalakaros és környékének látványosságait. 
Az elmúlt évek fejlesztése 2019-ben is folytatódott a település és Garabonc települést összekötő kerékpárút felújításával, valamint a településen belül megépülő kerékpárút átadásával. Újabb kerékpárutak építését további pályázatok elnyerése segítheti elő.

· A Parkerdő

 Létesítményei és turistaútvonalai értelmet adnak a „Meríts erőt a természet csodáiból” szlogennek, elsősorban turisztikai vonzerő szempontjából a Fürdő és az Ökopart után Zalakaros leglátogatottabb területe.
A ZALAERDŐ fenntartásában és kezelésében lévő erdőterület Zalamerenye közigazgatási területén helyezkedik el, amelyet a Park utca végén kihelyezett Zalamerenye tábla is jelez.
A létesítményeit és turistaútjait, eszközeit a Karos-Park tisztítja, kivétel a Csiga túra kör, melyet a ZALAERDŐ épített ki és tartja is karban, a Zöld túra útvonalának egy részét a Zalamerenyei önkormányzat gondozza.
Egyre több létesítmény (padok, asztalok, esőbeálló, turistajelzések) mennek tönkre, vesznek el.
Kidolgozásra került az érintettekkel, a karbantartások, felújítások rendje, a megvalósításra kell összpontosítani, mint pl. az Erdész forrás is, ami pedig meghatározó turisztikai élmény lehetne a térségben. Felmérésre került a Parkerdei létesítmények állapota, ez évben a felújításokat és pótlásokat el kell végezni.
Átadásra került az Erdész kilátó. Működtetésére szerződést kötöttek az érintettek.
Az önkormányzatnak továbbra is nagy figyelmet kell fordítani a Parkerdő állapotára, elsősorban Zalakaros érdeke, hogy továbbra is a turizmus meghatározó célpontja legyen a Parkerdő. 
A ZALARDŐ -vel történő egyeztetés során elfogadásra került a Parkerdei Pihenőnél egy modern konténeres mosdó kialakítása, 

· Játszóterek: 

· A játszóterek eszközeit kültéri asztalitenisz asztalokkal kellene bővíteni.
Ezáltal a gyerekek és felnőttek tudnák egymás között játszani, ami a település sportját és az ideérkező vendégek aktív sporttevékenységét segítené. Idővel a gyerekek és a családok szokásává válna, hogy Zalakaros az asztalitenisz sport városa. Jellenpillanatban működőképes szabadtéri asztalitenisz asztal nincs Zalakaroson. Egy asztal telepítése felszerelésekkel bruttó 400 000 Ft.
Tervezni kell a Hősök terén, valamint a Liget utca végén családi játszótér kialakítását 

· Vállalkozásban lévő sportlétesítmények, sportszolgáltatások elsősorban szállodákhoz kötődnek. A legjelentősebb szolgáltatások a kerékpár és rollerek kölcsönzések, a vízitúra szervezés és a segway túrák.
                        Kiemelkedő élményt nyújt a Zalakarosi Repülőtér.
  A reptéren elsősorban sétarepüléseket is szerveznek.
  Jól sikerül az évente megrendezésre kerülő Repülőnap.

Döntés a labdarúgó pályáról (Behiák puszta):
Önkormányzati területen, Behiák pusztán kerülne megvalósításra a több éve elkészült terv helyszínén. A pályát úgy kell elhelyezni, hogy a továbbiakban sportközpontként üzemeljen, további pályák, létesítmények megépítésére is lehetőség legyen. 
Központi kérdés a pálya talajának anyaga, kivitelezése és az öltöző épületének mérete és kivitelezése és a létesítmény megépítésének időpontja.

A pályára megépítésére vonatkozólag jelenleg a MLSZ árajánlata áll rendelkezésünkre tájékoztatásként:

1. Nagyméretű 68x105 (72x111 m) műfüves labdarúgó pálya. 60 mm szálhosszúságú műfű kvarchomok és színezett gumi-granulátum feltöltéssel, bevágott vagy beleszőtt fehér vonalakkal, 2 db nagyméretű kapu, alapvonalak mögött labdafogó háló, 18 db palánkelem, szögletzászlók, világítás.   
 
Várható költség opcionális tételek nélkül, bruttó: 164,5 Mft.  
Opcionális tételek: mobil lelátó, pálya körül Viacolor járda, pálya körül kiegészítő labdafogó háló, kerítés, 4 db kisebb méretű kapu, 2 db fedett kispad (12-18 fő), 200 lux világítás (az alap 120 lux helyett)  
2. Nagyméretű 68x105 (72x111 m) élőfüves labdarúgó pálya, alépítménnyel, öntöző rendszerrel, festett fehér vonalakkal, 2 db nagyméretű kapu, alapvonalak mögött labdafogó háló, 18 db palánkelem, szögletzászlók, világítás. 
    Várható költség opcionális tételek nélkül, bruttó: 103 Mft.    
Opcionális tételek: mobil lelátó, pálya körül Viacolor járda, pálya körül kiegészítő labdafogó háló, kerítés, 4 db kisebb méretű kapu, 2 db. fedett kispad (12-18 fő), 200 lux világítás (az alap 120 lux helyett).
Az árak 2020. évre vonatkoznak, a TAO támogatás a költségek 70%-a.
A műfüves pályára TAO támogatásra jelenleg is lehet pályázni, az élőfüves pálya TAO támogatás lehetőségét rövidesen hamarosan tárgyalja az MLSZ.
Következő lehetőség, hogy az önkormányzat önerőből készíti el a pályát, ebben az estben is meg kell felelni az MLSZ által előírt alapfeltéteknek.
Az öltözőre vonatkozóan célszerűbb lenne egy konténer öltöző kialakítása, véglegesre megoldásra akkor kerülne sor, ha már sportközpontként működne a létesítmény.
A műfüves pálya kialakítása az edzőtáborok megtartására is lehetőséget biztosíthat téli szezonban, érdekelté lehetne tenni a szállodákat a költségek megosztásában.
Az évekkel ezelőtt elkészült terv vázlatrajzát a II.sz melléklet tartalmazza.
A Sportcentrum szerepe Behiák pusztai helyszínre helyeződik át.
A lehetőségekhez mérten itt kell kialakítani Zalakaros jövő sportcentrumát.
Tervezésnél figyelembe kell venni, hogy a területet kerítéssel és parkolóval kell ellátni.

Gyógyhely komplexum:
Az épülő létesítmény a kertmozi arborétumtól kezdődően a Fürdő Hotelig fog elhelyezkedni.
Az arborétum pihenésre, relaxálásra nyújt kiváló lehetőséget.
A fő épület és környéke a szórakozás központja lesz.
Az alábbiakban felsoroltak pedig az aktív kikapcsolódást segítenék elő egész évben, kiegészítenék, teljesebbé tennék a tér tervezett szolgáltatásait:
· a három megmaradt teniszpályát vonzóvá és színvonalassá kellene tenni létesítmény felújításával, szolgáltatások kiegészítésével, estleg bérbe is lehetne adni, vállalkozónak.
·  A sportkoncepcióban elfogadottak szerint jégpályát kellene építeni, működtetni a Hotel mögötti üres aszfaltos kézilabda pályán, a sátorral történő befedése esetén hosszabb időszakra, változó időben is biztosítana jégfelületet. A nyitott, palánkkal körbekerített jégpálya megvalósítása estén, a pálya jobban ki lenne téve az időjárásnak és kevesebb komfortot nyújtana. A többi időszakban pedig extrém sportpálya elemeket lehetne elhelyezni. 
· a tér beépítetlen területeire kültéri asztalitenisz asztalokat és nagyméretű sakk pályát, valamint a rendkívül népszerű élősövényből készült labirintust kellene elhelyezni
· egyre népszerűbb streetball pályákat építeni (2 db)
· a futópályát kibővíteni, a tervezett nem nyújt sportélményt, a rövidsége miatt
· Zalakarosi kutyabarátok igénye alapján kutyafuttatót kellene kialakítani az arborétumban. 
A leírtak, nem teljes igénnyel, de hozzájárulnának ahhoz, hogy a tér minden szezonban a hétköznapokon is tartalmasan ki legyen használva és élményeket nyújtana a helyi lakósoknak és az ideérkező vendégek részére.
	
	
Határozati javaslatok:

1./ Zalakaros Város Önkormányzat Képviselőtestülete a sport helyzetéről szóló            beszámolót elfogadja.
Határidő:             azonnal
Felelős:               Novák Ferenc polgármester
Operatív felelős: Stégli János sportszervező

2./ Zalakaros Város Önkormányzata az elmúlt évek gyakorlatához hasonlóan továbbra biztosítja a civil sport szervezeteknek, az iskolai sport és a kiemelt sportrendezvényeknek
 szükséges és indokolt anyagi támogatását.
 Határidő:              folyamatos
 Felelős:                Novák Ferenc polgármester
 Operatív felelős: Stégli János sportszervező
[bookmark: _GoBack]

3./ Zalakaros Város Önkormányzata teljesíti a vállalását 4.5 M befizetésével az OVI -Program megvalósítása érdekében, és biztosítja a helyszint a Mini Sportaréna megépítéséhez a vállalt szerződés alapján.
Határidő:               2020. I. negyedév
Felelős:                   Novák Ferenc polgármester
Operatív felelős: Stégli János sportszervező

[bookmark: _Hlk31695754]4./ Zalakaros Város Önkormányzat Képviselőtestülete felkéri a Polgármestert, hogy amint pénzügyi forrás biztosítható a Sportudvarban lévő salakos futópálya talajának rekortán burkolatra történő cseréjére kerüljön sor.  
Határidő:                folyamatos
Felelős:                   Novák Ferenc polgármester
Operatív felelős: Tóthné Őri Ibolya városfejlesztési osztályvezető
                            Horváthné Juhász Barbara pénzügyi osztályvezető - tájékoztatásul

[bookmark: _Hlk31697293]5./ Zalakaros Város Önkormányzat Képviselőtestülete felkéri a Polgármestert, amennyiben megkeresés érkezik az iskola részéről a tornaszoba kialakítására és az iskolai tornaterem raktárának bővítésére támogassa az elképzeléseket és egyeztetést végezzen a Nagykanizsai Tankerülettel.
Határidő:  folyamatos
Felelős:     Novák Ferenc polgármester
Operatív felelős: Tóthné Őri Ibolya városfejlesztési osztályvezető

6. Zalakaros Város Önkormányzat Képviselőtestülete a sportberuházási javaslatokról az alábbiak szerint dönt:
6.1./ vizsgálni kell a Behiák pusztán megvalósulásra kerülő labdarugó pálya és öltöző megépítését az alábbi variációk szerint:
- Az MLSZ építse meg TAO támogatással a műfüves pályát
- Az MLSZ építse meg a élőfüves pályát (TAO támogatását most tárgyalja az MLSZ)
- Az Önkormányzat önköltségből építsen élőfüves pályát

Határidő:               2020. május 31. – megvalósítás módjáról való döntés
Felelős:                   Novák Ferenc Polgármester
Operatív felelős:  Tóthné Őri Ibolya városfejlesztési osztályvezető
Operatív felelős: Stégli János sportszervező

6.2./ vizsgálni kell a jégpálya és extrém sportpálya megépítését az alábbi variációk szerint:
- Fedett jégpályát épít a Fürdő Hotel mögötti kihasználatlan kézilabdapályán a bontható sátor felhasználásával, nyári használatra pedig extrém sportpályát.
- Nyílt, palánkos jégpályát épít ugyanitt, nyári használatra pedig extrém sportpályát.

Határidő:             2020. november 30.
Felelős:                Novák Ferenc polgármester
Operatív felelős: Stégli János sportszervező
                            Tóthné Őri Ibolya városfejlesztési osztályvezető

6.3./ vizsgálni kell a teniszpálya pályafelújítását. 

Határidő:             2020.november 30.
Felelős:                Novák Ferenc polgármester
Operatív felelős: Stégli János sportszervező
	Tóthné Őri Ibolya városfejlesztési osztályvezető

7./ Zalakaros Város Önkormányzat Képviselőtestülete felkéri a Polgármestert, hogy vizsgálja meg annak lehetőségét, hogy a Liget u. végén és a Hősök terén családi játszóterek épüljenek. A város meglevő és építésre javasolt családi játszóterein az önkormányzat pénzügyi helyzetének lehetőségei figyelembevételével, asztalitenisz asztalokat kell telepíteni.

Határidő:                2020. november 30.
Felelős:                  Novák Ferenc polgármester
Operatív felelős: Tóthné Őri Ibolya városfejlesztési osztályvezető
                             Stégli János sportszervező

I. sz melléklet
    Zalakaros Sportjáért Közhasznú Közalapítvány
A Közalapítvány célja a sporttevékenység támogatása, kivéve a munkaviszonyban és a polgári jogviszony keretében megbízás alapján folytatott sporttevékenységeket.
A Közalapítvány a fenti célok megvalósítása érdekében az alábbiakban felsorolt közhasznú tevékenységeket végzi. E közhasznú tevékenységek a „sport, ifjúsági ügyek” közfeladat teljesítését közvetlenül, illetve közvetve szolgálják. Az említett közfeladat a Magyarország helyi önkormányzatairól szóló 2011. CLXXXIX. számú törvény 13. § (1) 15 pontja alapján önkormányzati közfeladatnak minősül. A Közalapítvány nem zárja ki, hogy tagjain kívül más is részesülhessen a közhasznú szolgáltatásaiból.
Közhasznú tevékenységek:
· utánpótlás program szervezése,
· sportprogramok szervezése,
· megyei 3. osztályú labdarúgó csapat működtetése, versenyeztetés
· sporttevékenységek támogatása
· gondoskodás a testedzés nevelési-oktatási intézményekhez között feltételeiről,
· a gyermek- és ifjúsági sport, a versenysport támogatása,
· az egészséges életmód és a szabadidő népszerűsítése, támogatása,
· együttműködés a Zalakaros területén tevékenykedő, testneveléssel és sporttal foglakozó szervezetekkel.
Az Alapítvány helyzete napjainkban
Az alapítványon belül két utánpótlás sportág működik a kosárlabda Kenguru U11 vegyes 1 csapattal 1 edző, a másik a labdarúgás itt U7, U9, U11, U13 csapatok 4 edzővel.
Az utánpótlás kosárlabdában 14 fő igazolt játékos van, az utánpótlás labdarúgásban 55 igazolt játékos van. A utánpótlás kosárlabda csapat havi rendszerességgel vesz részt területi tornákon (Tapolca, Zalaegerszeg, Szombathely, Lenti stb…) heti 2 két edzés van, az utánpótlás labdarúgó csapatok Bozsik tornákon vesznek részt Nagykanizsán mindegyik korosztálynak havi 1-2 tornán kötelező részt venni, mindegyik korosztálynak heti két edzése van. Az alapítványon belül működik a Zalakaros felnőtt csapat mely, jelen pillanatban 25 igazolt játékossal rendelkezik. A zalakarosi labdarúgó pálya beruházás miatt megszűnt, 2019. november 16-tól a hazai mérkőzéseket Galambokon játssza, ennek költsége mérkőzésekként 45.000 Ft (3 óra), ez az összeg 2020-tól emelkedik, mert nem tartalmazta a pálya előkészítését és a rendezői létszámot, mely kötelező e nélkül nem lehet mérkőzést lebonyolítani. 
Az alapítványon belül továbbra is működik a tartás javító gerinctorna, melyre szép számmal érkeznek a zalakarosi polgárok minden csütörtökön, ez az egészséget is szolgálja fontos, hogy meg tartsuk a jövőre nézve. Az idei évben volt lovaglási lehetőség (Panka lovarda) a gyerekeknek, ennek folytatásáról egyeztetni kell az iskolával, hogy hogyan tudják megoldani a szállítást, mert voltak gondok. 
Az utánpótlás csapatok költségvetése önkormányzati támogatásból és TAO támogatásból, a felnőtt labdarúgó csapat önkormányzati támogatásból tevődik össze. A kosárlabdánál a TAO támogatást 2019-20-as idényre nem lehetett lekérni, mert az országos keret betelt, hiába állt rendelkezésre a fürdőtől az összeg, ezt önkormányzati támogatásból kell pótolni.
Legnagyobb kérdés a közeljövőben a labdarúgó pálya előkészítése, kivitelezése, tervek szerint a pálya kivitelezésére Behiákon kerülne sor, két féle megoldás lehet a pálya elkészítésére, egy mindent kielégítő műfüves labdarúgópálya kialakítása öltözővel, ennek egy részét TAO támogatásból is lehet finanszírozni, ennek költsége kb 150.000.000 Ft, melyhez 1/3 önrésszel kell rendelkezni, turisztikai szempontból biztos, hogy ez a jobb megoldás. A másik megoldás önerőből egy füves pálya elkészítése, öltözővel ez a variáció olcsóbb.
Mindenképp el kell dönteni, hogy melyik megoldás célszerű Zalakaros városának, a költségvetésben mikor és melyik variációhoz áll rendelkezésre megfelelő összeg az elkészítéshez.
A településen 5 sport szervezet működik 1 alapítvány, 4 egyesület, véleményem szerint az egyik egyesület (Gránit) megszüntethető (nem is működik) elnök Stégli János. A Térsége SE- ben szerepel az asztaltenisz, sakk, és a teke szakosztály elnök Bognár Ottó. Az alapítványról volt már szó a fentiekben, a Gránitban nincs semmilyen szakosztály működés, ezért javasoltam e szervezet megszüntetését.  A fent említett egyesületeken kívül Zalakaroson további két egyesület működik a Karos Sprint Úszóklub, és Németh Budo Akadémia Sportegyesület melyek szintén pályáznak az Önkormányzati Civil alaphoz, működésük teljes mértékben, rendben van.  
Felvetődött, hogy az alapítványból a Gránit egyesületbe legyen áthelyezve a felnőtt csapat és az utánpótlás csapatok, de ez jelentős munkával és anyagi költséggel jár, ezt a variációt most javaslom elvetni, az egyik szervezet működése jelen pillanatban felesleges.

2.sz. melléklet
Behiák pusztai Sportcentrum (régebben elkészült) vázlatterve:

